Spania vrea să introducă taxiuri zburătoare în 2022.
Spania vrea să lanseze taxiurile zburătoare. Enaire, care gestionează navigația aeriană a Spaniei, a anunțat că plănuiește lansarea acestora în 2022, în Barcelona și Santiago de Compostela. China și Germania au testat deja dronele de pasageri.
Enaire are vești bune pentru pasionații de călătorii: plănuiește să dea drumul, în 2022, la taxiurile zburătoare. Vor fi "lansate" în Barcelona și Santiago de Compostela, relatează Guardian.Ángel Luis Arias, directorul Enaire, a anunțat că se lucrează la mai multe proiecte europene care implică taxiurile zburătoare, precum și alte vehicule aeriene care să faciliteze deplasarea în urban și semi-urban. De asemenea, a menționat utilizarea dronelor pentru a livra marfă.Dronele de pasageri au avut deja succes în cadrul companiilor Ehang din China și Volocopter din Germania.În iulie anul trecut, compania de tehnologie Tecnalia din Spania și-a prezentat prototipul pentru un taxi aerian fără pilot – conceput pentru a transporta o singură persoană sau o încărcătură de până la 150 kg și parcurgând distanțe de până la 15 km în 15 minute.